LATVIJAS REPUBLIKAS MINISTRU KABINETS

**Projekts**

2012.gada \_\_\_.\_\_\_\_\_\_\_\_\_\_\_\_\_ N**oteikumi Nr.\_\_\_\_\_\_**

Rīgā (prot. Nr.\_\_ \_\_.§)

**Grozījumi Ministru kabineta 2011.gada 27.decembra noteikumos Nr.1011 „Ieroču atļauju noteikumi, kā arī ieroču izņemšanas un iznīcināšanas kārtība”**

Izdoti saskaņā ar Ieroču un speciālo līdzekļu aprites likuma 11.panta septīto un astoto daļu, 39.panta astoto daļu, 40.panta piekto daļu un 53.panta otro daļu

Izdarīt Ministru kabineta 2011.gada 27.decembra noteikumos Nr.1011 „Ieroču atļauju noteikumi, kā arī ieroču izņemšanas un iznīcināšanas kārtība” (Latvijas Vēstnesis, 2011, 205.nr.) šādus grozījumus:

1. Aizstāt norādē, uz kāda likuma pamata noteikumi izdoti, vārdu „otro” ar vārdu „trešo”.
2. Izteikt 1.9.apakšpunktu šādā redakcijā:

„1.9. ieroču, munīcijas, to sastāvdaļu un speciālo līdzekļu izņemšanas un iznīcināšanas kārtību.”.

1. Izteikt 12.nodaļas nosaukumu šādā redakcijā:

 „**12. Ieroču, munīcijas, to sastāvdaļu un speciālo līdzekļu izņemšana un iznīcināšana**”.

1. Papildināt noteikumus ar 272.1 un 272.2 punktu šādā redakcijā:

„272.1 Valsts policijas vai citas valsts pārvaldes iestādes darbinieks, kas Ieroču un speciālo līdzekļu aprites likumā noteiktajos gadījumos izņem speciālo līdzekli, sastāda dokumentu par tā izņemšanu. Dokumentu sastāda divos eksemplāros, no kuriem vienu eksemplāru izsniedz personai, kurai izņemts speciālais līdzeklis, bet otru pievieno izņemtajam speciālajam līdzeklim.

272.2 Šo noteikumu 272.1punktā minētajā dokumentā norāda:

272.2.1. juridiskās personas nosaukumu un vienoto reģistrācijas numuru vai fiziskās personas vārdu, uzvārdu un personas kodu vai dzimšanas datumu, ja personas kods nav piešķirts, kurai pieder speciālais līdzeklis;

272.2.2. fiziskās personas vārdu, uzvārdu un personas kodu vai dzimšanas datumu, ja personas kods nav piešķirts, kurai izņem speciālo līdzekli;

272.2.3. speciālā līdzekļa veidu, modeli, marku (sistēmu), sēriju un numuru, ja speciālajam līdzeklim numurs ir piešķirts;

272.2.4. speciālā līdzekļa munīcijas daudzumu un veidu, ja izņemtajam speciālajam līdzeklim ir paredzēta munīcija;

272.2.5. ziņas par speciālā līdzekļa stāvokli un aprīkojumu;

272.2.6. izņemšanas datumu, Valsts policijas struktūrvienības nosaukumu, tālruņa numuru un amatpersonas amatu, vārdu, uzvārdu.”.

1. Papildināt 274.punktu aiz skaitļa „271.” ar vārdu un skaitli „vai 272.1”
2. Izteikt 278.punktu šādā redakcijā:

 „278. Ja pieņemts lēmums par ieroču, munīcijas, to sastāvdaļu vai speciālo līdzekļu iznīcināšanu, Valsts policijas struktūrvienība vai cita valsts pārvaldes iestāde 60 dienu laikā pēc minētā lēmuma stāšanās spēkā:

278.1. pārbauda ziņu esamību par iznīcināšanai nododamo ieroci, munīciju, to sastāvdaļām un speciālo līdzekli Integrētās iekšlietu informācijas sistēmas apakšsistēmā „Mantu meklēšana” un ieroču reģistrā (izņemot, ja iznīcināšanai nodod speciālo līdzekli);

278.2. veic pasākumus atzīmes izdarīšanai ieroču reģistrā par ieroča nodošanu iznīcināšanai, ja ierocis ir reģistrēts;

278.3. veic pasākumus ieroča, munīcijas, to sastāvdaļu un speciālā līdzekļa meklēšanas pārtraukšanai, ja ierocis, munīcija, to sastāvdaļas vai speciālais līdzeklis ir izsludināts meklēšanā Integrētās iekšlietu informācijas sistēmas apakšsistēmā „Mantu meklēšana”;

278.4. nodod ieročus, munīciju, to sastāvdaļas un speciālos līdzekļus iznīcināšanai Nodrošinājuma valsts aģentūrai, pievienojot pavaddokumentu ar atbildīgās personas parakstu.”.

1. Izteikt 279.punktu šādā redakcijā:

„279. Ieroci, munīciju, to sastāvdaļas vai speciālo līdzekli nodod iznīcināšanai ar Valsts policijas struktūrvienības vai citas valsts pārvaldes iestādes pavaddokumentu. Pavaddokumentā norāda:

279.1. ziņas par iznīcināmo ieroci, munīciju, to sastāvdaļām vai speciālo līdzekli (kategoriju, daudzumu, marķējumu, ja ir, vai citu informāciju, kas raksturo attiecīgo priekšmetu);

279.2. šādas ziņas par šaujamieroci, patronām, lielas enerģijas pneimatisko ieroci un šaujamieroča būtisko sastāvdaļu, ja to nodod kā atsevišķu priekšmetu:

279.2.1. ieroča kategoriju, marku (sistēmu), modeli, kalibru, sēriju un numuru (ja šāds marķējums ir);

279.2.2. šaujamieroča maināmā stobra marku, kalibru, stobru skaitu, valsti izgatavotāju, sēriju un numuru vai citas šaujamieroča būtiskās sastāvdaļas veidu, sēriju un numuru (ja šāds marķējums ir);

279.2.3. patronu kalibru un daudzumu, kā arī marķējumu (ja šāds marķējums ir);

279.2.4. ziņas par ieroča aprīkojumu (ar optisko tēmēkli, klusinātāju vai citu aprīkojumu);

279.3. datumu, kad pieņemts lēmums par ieroča, munīcijas, to sastāvdaļu vai speciālā līdzekļa iznīcināšanu, un tā numuru vai atsauci uz dokumentu, kas satur šādu nolēmumu (vai norādi par pievienotā lēmuma kopiju, ja to pievieno pavaddokumentam);

279.4. amatpersonas, kas pieņēma lēmumu par ieroču, munīcijas, to sastāvdaļu vai speciālā līdzekļa iznīcināšanu, amatu, vārdu, uzvārdu, kā arī kontaktinformāciju (tālruņa numurs, elektroniskā pasta adrese);

279.5. informāciju par veiktās pārbaudes rezultātiem Integrētās iekšlietu informācijas sistēmas apakšsistēmā „Mantu meklēšana” un ieroču reģistrā (izņemot, ja iznīcināšanai nodod speciālo līdzekli).”.

1. Aizstāt 280.punktā vārdus „Valsts policijas struktūrvienība” ar vārdiem „Nodrošinājuma valsts aģentūra”.
2. Papildināt noteikumus ar 280.1 un 280.2punktu šādā redakcijā:

„280.1 Valsts policijas struktūrvienība vai cita valsts pārvaldes iestāde ieroci, munīciju, to sastāvdaļas vai speciālo līdzekli iznīcināšanai nodod Nodrošinājuma valsts aģentūras telpās.

280.2 Nodrošinājuma valsts aģentūra pēc šo noteikumu 279.punktā minēto dokumentu saņemšanas:

280.21. pieņem un uzskaita ieroci, munīciju, to sastāvdaļas vai speciālo līdzekli un sastāda pieņemšanas – nodošanas aktu divos eksemplāros (nav attiecināms uz elektroniska dokumenta veidā noformētiem aktiem). Vienu akta eksemplāru izsniedz Valsts policijas amatpersonai vai citas valsts pārvaldes iestādes pārstāvim, kas nodeva ieroci, munīciju, to sastāvdaļas vai speciālo līdzekli iznīcināšanai, bet otru glabā Nodrošinājuma valsts aģentūrā;

280.22. organizē ieroča, munīcijas, to sastāvdaļu vai speciālā līdzekļa glabāšanu līdz iznīcināšanai un iznīcināšanu.”.

1. Izteikt 281.punktu šādā redakcijā:

„281. Ieroču, munīcijas, to sastāvdaļu un speciālo līdzekļu iznīcināšanai Nodrošinājuma valsts aģentūra izveido komisiju triju cilvēku sastāvā (turpmāk – komisija).”.

1. Izteikt 283.punktu šādā redakcijā:

„283. Ieročus, munīciju, to sastāvdaļas un speciālos līdzekļus iznīcina komisijas locekļu klātbūtnē, par ko komisija sastāda ieroču, munīcijas, to sastāvdaļu un speciālo līdzekļu iznīcināšanas aktu divos eksemplāros (nav attiecināms uz elektroniska dokumenta veidā noformētiem aktiem). Vienu akta eksemplāru izsniedz Valsts policijas amatpersonai vai citas valsts pārvaldes iestādes pārstāvim, kas nodeva ieroci, munīciju, to sastāvdaļas vai speciālo līdzekli iznīcināšanai, bet otru glabā Nodrošinājuma valsts aģentūrā. Akta kopiju nosūta Iekšlietu ministrijas Informācijas centram.”.

1. Izteikt 284.punktu šādā redakcijā:

„284. Šo noteikumu 283.punktā minētajā ieroču, munīcijas, to sastāvdaļu un speciālo līdzekļu iznīcināšanas aktā norāda:

284.1. ieroča kategoriju, marku (sistēmu), modeli, kalibru, sēriju un numuru (ja šāds marķējums ir);

284.2. ieroča maināmā stobra marku, kalibru, sēriju un numuru vai citas ieroča būtiskās sastāvdaļas, kuras iznīcina kā atsevišķu priekšmetu, veidu, sēriju un numuru (ja šāds marķējums ir);

284.3. patronu kalibru un daudzumu, kā arī marķējumu (ja šāds marķējums ir);

284.4. šaujampulvera daudzumu;

284.5. speciālā līdzekļa veidu, modeli, marku (sistēmu), sēriju un numuru (ja šāds marķējums ir);

284.6. iznīcināšanas datumu un vietu;

284.7. komisijas locekļus (vārdu, uzvārdu), kuri piedalījās iznīcināšanā.”.

# Ministru prezidents V. Dombrovskis

Iekšlietu ministrs R.Kozlovskis

Iekšlietu ministrs R.Kozlovskis

Vīza: Valsts sekretāre I.Pētersone-Godmane

2012.05.21.

1000

Juris Krasovskis

Nodrošinājuma valsts aģentūras

Administratīvās nodaļas juriskonsults

tālrunis: 67829059, fakss 67829082

e-pasts: Juris.Krasovskis@agentura.iem.gov.lv